उनी एक हप्ता अघिदेखि खाना समेत नखाई प्रयोगविहिन अवस्थामा रहेको बाँसको टहरोको भुईमा सुतेका थिए । बृद्ध अवस्था र त्यसमाथि सिकिस्त बिरामी परेकाले उनी उठ्न समेत नसरी एकै ठाउँमा सुतिरहे । उठ्न नसक्दा दिसा, पिसाव पनि सुतेकै ठाउँमा भएर उनलाई झिँगाले घेरेको थियो । हाड र छालामात्र भएको जस्तो अत्यन्तै दुब्लो देखिने उनी अहिले नोेबेल अस्पतालमा उपचाररत छन् । उनको छातिमा समस्या देखिएकाले सोहि बमोजिम उपचार भईरहेको उपचारमा संलग्न वरिष्ठ छाति तथा फोक्सो रोग बिशेषज्ञ डा.रामहरी घिमिरेले बताए । उनका अनुसार उपचारका क्रममा वृद्धको स्वास्थ्यमा सुधार देखिएको छ ।
